Diari Oficial de la Generalitat Valenciana


Sumari del DOGV 5744, del 17-04-2008 (2008/4465)

RESOLUCIÓ de 8 d'abril de 2008, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 26 de desembre de 2007, de la Conselleria de Benestar Social, per la qual es regulen i convoquen ajudes a persones amb ancians i ancianes dependents a càrrec seu per a l'exercici 2008 (DOCV núm. 5.672, de 3 de gener de 2008).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4465


Data del document
:   08-04-2008

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * família
    * ajuda social
    * tercera edat
    * assignació per cures
    * ajuda pública

RESOLUCIÓ de 8 d'abril de 2008, de la Conselleria de Benestar Social, per la qual es dóna publicitat als crèdits que han de finançar les ajudes convocades per mitjà de l'Ordre de 26 de desembre de 2007, de la Conselleria de Benestar Social, per la qual es regulen i convoquen ajudes a persones amb ancians i ancianes dependents a càrrec seu per a l'exercici 2008 (DOCV núm. 5.672, de 3 de gener de 2008). [2008/4465]  
L'Ordre de 26 de desembre de 2007, de la conselleria de Benestar Social, per la qual es regulen i convoquen ajudes a persones amb ancians i ancianes dependents a càrrec seu per a l'exercici 2008 (DOCV núm. 5.672, de 3 de gener de 2008), va ser tramitada d'acord amb el que disposa l'Ordre de 26 de setembre de 1994, de la conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 15/2007, de 27 de desembre, de Pressupostos de la Generalitat per a l'exercici 2008 (DOCV núm. 5.670, de 31 de desembre de 2007), de conformitat amb el que s'ha preceptuat en l'article 47.11 del text refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, correspon donar publicitat als crèdits i a la línia de subvenció destinada al finançament de les ajudes regulades i convocades per l'Ordre 26 de desembre de 2007, de la conselleria de Benestar Social, per la qual es regulen i convoquen ajudes en matèria d'ancians i ancianes dependents a càrrec seu per a l'exercici 2008.  
En virtut d'això, i fent ús de les facultats que em conferix l'article 47.11 del text refós de la Llei d'Hisenda Publica de la Generalitat i el Decret 116/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria de Benestar Social, resolc:   
Primer   
Donar publicitat al crèdit pressupostari i la línia de subvenció destinada a finançar les ajudes regulades en l'Ordre 26 de desembre de 2007, de la conselleria de Benestar Social, per la qual es regulen i convoquen ajudes a persones amb ancians i ancianes dependents a càrrec seu per a l'exercici 2008, publicada en el Diari Oficial de la Comunitat Valenciana número 5.672, de 3 de gener de 2008, que s'indica a continuació, a càrrec de l'aplicació pressupostària 97.91.57.9089.043.18.3 servicis socials,  
1. Denominació: Ajudes a persones amb ancians i ancianes dependents a càrrec seu  
- Línia de subvenció: T1825  
- Consignació pressupostària: 4.450.000 euros  
- Procedència i quantia dels fons:  
Propis condicionats: 1.305.820 euros  
Propis no condicionats: 1.838.360 euros  
Externa: Ministeri de Treball i Afers Socials: 1.305.820 euros  
Segon   
El crèdit publicat té el caràcter de màxim, i no es pot concedir subvencions una vegada esgotat, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es vera modificats este crèdit, la seua modificació haurà de ser publicada mitjançant una resolució en el Diari Oficial de la Comunitat Valenciana.  
València, 8 d'abril de 2008.- El conseller de Benestar Social i vicepresident tercer del Consell: Juan Gabriel Cotino Ferrer.